
Gleann na Ríthe - 
buidéil phlaisteacha a mhairfidh 


míle bliain 


Valley of the Kings - 
plastic bottles that úll last 
4 thousand years 


Nóta: 
Foilsíodh cuid dá bhfuil anseo cheana ar Lá, Comhar, Feasta, 
Cogair Dhearúdta, Lishanu, Sirena agus World Haiku Review. 


Rogha Haie 


an bhfeicfidh siad a chéile anocht? 
púróg shliobach 
an ghealach 


clog an tseipéil... 
cá bhfuil a dtriall? 


slua seangán 


MA 
cacaíní caorach 
8... 10... dosaen ... 


ar fad mar a chéile 


nuair a ainmnítear é 
siúd an crota]l coille 
i ngach aon bhall 


na haghaidheanna úd 
sa bhéilteach thine - 
is dual dóibh athrú leis 


é 2 breac Bhaihedaaii sin 


siúlann cat 
—r$ trí gharrai lom 
y 
Tan / 7 J bonnán ceo sa chróntráth 


beagán ar bheagán 


an domhan ag dul as 


bleibeanna tiúilipí á gcur 
a ndath amach anseo 


ar spéir an tráthnóna 


an bhfaca sí an danse macabre 
lena súile cinn? 


cearc gan chloigeann 








turlabhait 
na dtonn 


glanann smaointe 


ag sciorradh thar ghoirt na maidine 
beireann gá gréine 


ar mhún an ghiorria 


Oileán Acla 
na roilligh ag stánadh 


ar chuairteoirí 


a bhfuil fágtha den oíche 
dhá phréachán 
ar ghéag 


brádán maidine 
colúr ag blaiseadh 
d'aiseag druncaera 


grág préacháin 
siosarnach bambú 


saolaítear an tráthnóna 


ár n-iníon 
dhá chroí ag bualadh inti anois 


nach ait é 


i mball rúnda éigin 
sa chruinne 


foirmítear guth an phréacháin 


maidin sheaca 
nochtann spideog a brollach 


don saol mór 


ó dhuilleog sheasc go duilleog sheasc 
sneachta briosc 


éitlíonn préachán leis 


i maopan agocht 

nach uasal é! 
an capall ar an mbonn 


nach airgead níos mó é 


gaoth an Mhárta 
teannóga ag éalú 


as pota briste 


péire snag breac 
ar eite - 


anamacha a chéile 


ag bun na Croise 
iompaíonn seilide fuilteach 


ina bhúda 


ní hé gur dearúdadh é 
an t-aiteann buí 


, 
aris 


mean an AS sar Un 

grian bhuí an tráthnóna 
míoltóga sa reilig 


a Chríost, nach nimhneach! 


fuaim lagbhuí... 
coinneal á múchadh 


leamhan eile slán 


an é sin do ghósta 
go sámh i measc na nduilleog? 


gráinneog mharbh 


ar saoradh a anam? 
géaga an tseanchrainn 


trí thine 


tá na torbáin 
ina ndúiseacht 


dúisímis leo! 

i ngloiní dú an daill 
dul fé 


na gréine 


44 4 eiorrach fhan 


uaigh ársa — 
siosarnach de phaidir 
i dteanga mharbh 


léargas ar dhia 
i súile an chait 


is leamhan á leanúint aige 





6 á mún lagbhuí 
Í , SES ar fhiailí glasa dorcha... 


ag smaoineamh ar Santóka 


an ghealach lán 


líonann an tsúil 

Piorra 
á róstadh sa ghríosach 


giosáil na báistí 


crann líomóidí 
faoi scáil — 


ní hea dáiríre 


cnámh ar an trá 
a raibh feoil uirthi uair amháin 


is a dhein cúpláil 


finéal go flúirseach 
agus tá guth na fuiseoige 


glasuisciúil 


chúb an cat 
isteach inti féin — 


oíche shíoraí a dhá súil 





ó Mhig, alí day fath, wavek 





Conamara 
chaitheas cat marbh thar claí 


réaltaí 


an solas 
ón bpríosún 


nach dóite 


deireadh lena ndualgais... 
sé sheangán bheaga 


i ngob na spideoige 


gealach dheirceach — 
fear an ghondola ag canadh 
dó féin 

Gifo cois na Dothra 

An Dothra 
a hainm á ráaici 


de shioscadh 


moillíonn an lacha fhiáin 
luas na habhann 


nach mór 


is glaise ná an fear é 
cloigeann an mhallaird 


á thumadh sna huiscí 
ciúnas 


coinníonn na saileacha silteacha 


an abhainn ar a cúrsa 


24 


Rensafew san [nia 


25 


Mumbai 
ceirteacha ar an gcosán 


corraíonn colainn iontu 


an ghrian os cionn na Himáilithe 
ólann mo mhiúil 


as an nGainséis 


an cruidín a bhí ann? 
splais ghorm 


ag airgeadú 
maidin dhuairc 


féachann préachán 


síos an simléar 


Ad 


níl fágtha de 
ach na geataí — 


teampall aeir 


Allah-o-akbar! 
breacadh an lae in Kochi 


tonnta ar crith 


scéala báis 
ialtóg torthaí ar crochadh 


fá shuan 


éigrit ina seasamh i murlach 
fuaim éadaí á ní 


ar leacacha 
an |oiteog! 


á nochtadh féin arís is arís eile 


dos na huiscí 


37 


seangáin seangáin seangáin 
seangáinseangáinseangáin 


seangán 


nach grod 
mar a thiteann ina cró féin 


an ghrian laochta 


préachán aonair 
o hard os cionn na coda eile 
g 


tóraí críonna 


an spéir glanta 
de phréacháin 


an chéad réalt 
ceo brothaill 


seanduine ar a rothar 


faoi dhéin na síoraíochta 

cróntráth 
agus rós á phéinteáil féin 


níos deirge an t-am go léir 

Rensafu sna Piréiní 
Aibreán 2003 


30 


gaotha ag éag, — 
cosán sléibhe tréigthe 


“dtí an seanséipéal 


gile Aibreáin 
deireadh an tsneachta 


á fhógairt ag an bhfiach 


áit éigin sa cheo 
an cloigín timpeall 


mhuineál an chapaill 


an mhiúil fhoighneach ina seasamh 
cad is dóigh léi 
de na gealbhain? 


cuach! 
le gach glaoch 


léann an sneachta 


am bídh — 
an seanóir ag canadh 


dos na coiníní 


aon fhuaim bhriosc amháin 
guth na ngealbhan 


sileadh an tsneachta leáite 


aer tanaí an tsléibhe 
gach áit: sna gága 


gallchnó folamh 


cnoic faoi shneachta — 
béal an tsearraigh 


breac le bainne na lárach 

an t-iora rua 
(ar chrann nach n-aithním) 


tá deartháir aige ag baile 


gioscán na gclár urláir 
tuairisc ar chogadh 


i gcéin 


meán oíche — 
níl gíocs ó chloigín 


an chapaill sléibhe 


maidin ghlas 
crobh iolair 


tairneáilte sa doras 


uan aonair ag méileach 
an fhuaim á seachadadh 


ag na sléibhte 

Rensaku sa Bhreatain Bheag 
Nollaig 2004 

snas na gcloch — 
a bhfuil fágtha d'inscríbhinn 


glaonn cuirliún 


caoirigh 
ag freagairt dá chéile 


scaipeann an ceo 


Eaglais Llanfaglan 
ní] aon éalú 


fulaingíonn leaca uaighe an bháisteach 


leac mharmair 
ag, Léigear Bhadajos a thit sé 


damhán alla ag sníomh 


nóinín aonair i mí na Samhna 
nochtann soilse 


i measc na gcnoc 


titeann an oíche 
ar leaca uaighe — 


úrghuth an philibín 


an bhliain ar an leac uaighe 
níos tréigthe 


t'réis ghaoth an lae inniu 


gleann ceo 
crainn ag péacadh 


ina gceann is ina gceann 


ong na mbó — 
dorchaíonn uiscí 
Bhá Chaernarfon 

go réidh réidh 
ag fás as creag 


Caora 


as an gceo 
tuilleadh ceo 


ag éirí 


ofrálann a drúcht 
do ghrian an gheimhridh 


leaba luachra 


caoirigh ag dul as amharc 
réaltaí ar an spéir 


glór easa 
seacht n-uaire a labhair an fiach 


ansin cogarnáil 


na habhann 

ciúnas gorm na maidine 
neamhbhriste ag ceol 


na n-éan 


grian íseal 
scáthanna ag teitheadh 


thar pháirceanna catha 


púcaí peill 
is gan éinne ag féachaint orthu 


coill ar [Inis Móna 


crann a thit 
is nár thit 


crann eile á fhulaingt 


fiach a tháinig amach as an gcoill 


bhreathnaigh ar an domhan 
agus d'fhill 


38 


aonchogar ard 
na ngiúiseanna istoíche 


seanmóir fhada 
bánú an lae 


an rabhadar ann ar feadh na hoíche? 


caoirigh 


39 


Rensafw 1 nGarbhchríocha 
Thiar na hAlban 
Meá Fómhair 07 


49 


préachán ar choca féir 
ag breathnú uaidh 


ar an bhfómhar 


raithneach ... 
fraoch 


gan Críostaí beo sa choill 


tost ... 
is lú ná muisiriúin iad 


na caoirigh 


monabhar 
na gcrann: 


minicíocht an-íseal 

báisteach gan stad 
róbhuí ar fad é 


an buachalán 


sliabh lom 
gan giorria 


fiú amháin 


Ulapul: faoileán aonair — 
ní| gíoscán 


ó na báid 


bád meirgeach 
a sciob a dhath 
ón sliabh 


42 


clamhán 
ina lanstad 


stopann an t-am 


Gearrloch: 
i nGaidhlic 


a labhair na tonnta 


43 


Rensafuw £ Mavacó 
Bealtaine 09 


44 


ar strae 
i ndomhan mór bláthanna 


snáthaid mhór 


seilidí ina gcuid anraith 
agus fáinleoga 


ag damhsa san fhirmimint 


drumadóirí g70444 — 
oráistí carntha 


in aghaidh spéir an tráthnóna 


sairdíní 
ina sraith 


glaoch chun paidreacha 


4 


busáras — 
, , 3 /. 
níl an seandíoltóir péitseog 


ag dul aon áit 


faoileán aonair 
ag iomaíocht 


leis an mue;sin 


Essaouira 
an ghrian ag éag 


timpeallaithe ag faoileáin 


faoileáin airgid 
ag tumadh go ciúin 


i bhfarraige airgeadúil 

Rensafu san Éigipt 
Bealtaine 10 

díríd ar ár bhfoinse — 
ar ár dtriall 


Pirimidí 


Gleann na Ríthe 
buidéil phlaisteacha a mhairfidh 


míle bliain 


fear bréige 
i ngort — 


seargán beo! 


is é ag siúl thar reilig 
luascann an t-asal 


a eireaball 

An Níl um thráthnóna 
ciúnas na gcrogall 


nach bhfuil ann níos mó 


loiteog ag bláthú 
san uisce is fós 


sa chroí 


49 


